hotchpotch/miracl-hf-unified huggingface dataset:
ইন্টারনেট বিপণন
ইন্টারনেট বিপণন ওয়েব বিপণন, অনলাইন বিপণন , বা ই-বিপণন নামেও পরিচিত৷ ইন্টারনেটের মারফত পণ্য বা পরিষেবা প্রদানের ধরনই হল ইন্টারনেট বিপণন৷ বিপণনের জগতে ইন্টারনেট বেশ কিছু অনন্য সুবিধা হাজির করেছে৷ তার মধ্যে অন্যতম হল কম খরচে এবং খুব কম সময়ে এক বিশাল সংখ্যক মানুষের কাছে পৌঁছে যাওয়া যায়৷ ইন্টারনেট বিপণনে সৃষ্টিশীলতা এবং প্রযুক্তির এক সুসংগত মেলবণ্ধন ঘটে থাকে৷ ইন্টারনেট বিপণন শুধু কোন ওয়েবসাইটের রচনা, বা কোন অন্য ওয়েবসাইটে বিজ্ঞাপন দেওয়াতেই সীমাবদ্ধ নয়, তা কোম্পানির নির্দিষ্ট পরিকল্পনা ফলপ্রসূ করে তোলার দিকেও নজর দেয়৷ বিভিন্ন ব্যবসায়িক মডেলের সঙ্গে ইন্টারনেট বিপণনের সঙ্গে ই-বাণিজ্য, প্রকাশনা ইত্যাদির নাম জড়িয়ে আছে৷
ইন্টারনেট বিপণনকে সুনির্দিষ্টভাবে কিছু ভাগে ভাগ করা যায়-সঙ্গীত, চলচ্চিত্র, ব্যাঙ্ক সমেত একগুচ্ছ শিল্পে এর গভীর প্রভাব রয়েছে৷ বাজারের মালিকানার দিক থেকে রেডিও বিপণনের চেয়ে ইন্টারনেট বিপণনের গুরুত্ব বৃদ্ধি পাচ্ছে৷ বিশেষতসঙ্গীত শিল্পে ইন্টারনেটের মারফত ব্যবসার পরিমাণ দিন দিন বৃদ্ধি পাছে৷ গ্রাহকেরা সরাসরি ইন্টারনেট থেকে গান পয়সা দিয়ে ডাউনলোড করছেন৷ বর্তমানে ব্যাঙ্কগুলির মধ্যে অনলাইন পরিষেবা প্রদান করার বহর অনেক বেশি চোখে পড়ছে৷ গ্রাহকদের কাছেও অনলাইন পরিষেবা অনেক বেশি অভিপ্রেত কারণ এর ফলে তাদের ব্যাঙ্কে যাওয়ার ঝামেলায় যেতে হয় না৷ দ্রুত গতির ইন্টারনেট কানেকশেন অনলাইন পরিষেবার মান উন্নত করতে সহায়ক হয়েছে৷
ইন্টারনেট মারফত নিলাম, ই-ভাণ্ডারের মতো সুবিধাগুলির ইন্টারনেট বিপণনের অঙ্গ৷ অনলাইন বিজ্ঞাপনের জগৎও উত্তরোত্তর বৃদ্ধি পাচ্ছে৷ এমনকি বর্তমানে ভোটের প্রচারেও ইন্টারনেট বিপণনের সাহায্য নেওয়া কোন নতুন বিষয় নয়। প্রথম বিশ্বের দেশগুলির সঙ্গে পাল্লা দিয়ে উন্নয়নশীল দেশগুলিতেও ব্রডব্যাণ্ড গ্রাহকের সংখ্যা বেড়েই চলেছে।
অনলাইন ব্যবসার ক্ষেত্রে কোম্পানি এবং গ্রাহক উভয়ের তথ্য নিরাপত্তার বিষয়টি ভীষণ গুরুত্বপূর্ণ৷ অনলাইনে দেওয়া ব্যক্তিগত তথ্য ব্যক্তিগত থাকবে কিনা সে বিষয়ে অনেকেই সংকোচ প্রকাশ করে ইন্টারনেটের মাধ্যমে কেনাকাটা এড়িয়ে চলেন।
অতিসাম্প্রতিককালে গ্রাহকদের ব্যক্তিগত তথ্য বাইরে পাচার করার মতো ঘটনাও ঘটতে দেখা গেছে। ই-বাণিজ্যের অপর এক অসুবিধার দিক হল কেনাকাটা করা সামগ্রীর গুণগত মানের ব্যাপারে সংকোচ প্রকাশ।
ইন্টারনেট বিপণনের ক্ষেত্রে গ্রাহকদের চিরাচরিত পদ্ধতি ভুলে নতুন প্রযুক্তির সঙ্গে পরিচিত হতে হবে৷ মন্থর গতির ইন্টারনেট সংযোগও এর একটি কালো দিক৷ অনলাইন কেনাকাটার ক্ষেত্রে ক্রেতারা তাদের কিছু কেনার আগে হাতে নিয়ে দেখার সুবিধা থেকে বঞ্চিত হন৷
অনলাইনে দেওয়া বিজ্ঞাপনের সাহায্যে কোন সামগ্রী গ্রাহকদের মধ্যে কি পরিমাণ জনপ্রিয় হয়ে উঠছে তা সম্বন্ধে পরিষ্কারভাবে অবগত হওয়া যায়৷
শাটল-মির প্রোগ্রাম
শাটল-মির প্রোগ্রাম একটি রাশিয়া এবং মার্কিন যুক্তরাষ্ট্র-এর যৌথ উদ্যোগের স্পেস প্রোগ্রাম। এটিই প্রথম প্রোগ্রাম যেখানে আমেরিকান নভোচারীরা রাশিয়ান সয়ুজে এবং রাশিয়ান অভিযাত্রীরা আমেরিকান খেয়াযানে করে অন্তরীক্ষে লম্বা সময়ের জন্য গবেষণা করেছে।
এই প্রোগ্রামকে ফেস ওয়ান বা প্রথম পর্যায় হিসেবেও অবিহিত করা হয় কারণ এর থেকে রাশিয়া এবং যুক্তরাষ্ট্র পারস্পরিক সহযোগিতার মাধ্যমে অন্তরীক্ষ সম্পর্কে গবেষণা ও অভিজ্ঞতা বিনিময় করেছে। যুক্তরাষ্ট্রের মহাকাশ গবেষণা সংস্থা নাসা ও রাশিয়ার মহাকাশ সংস্থা রসকমসের যৌথ প্রয়াসে এই প্রোগ্রামের সূচনা হয়। এই প্রোগ্রামের ঘোষণা করা হয় ১৯৯৩ সালে এবং ১৯৯৪ সালে প্রথমবারের মত সুরু করা হয়।
স্মাইলিং বুদ্ধ
স্মাইলিং বুদ্ধ (পোষাকি নাম পোখরান-১) হল ভারতের প্রথম পারমাণবিক অস্ত্র পরীক্ষার সাংকেতিক নাম। এটি ১৯৭৪ সালের ১৮ মে রাজস্থানের পোখরানে অনুষ্ঠিত হয়। এই পরীক্ষা রাষ্ট্রসংঘ নিরাপত্তা পরিষদের পাঁচ স্থায়ী সদস্য রাষ্ট্র ব্যতীত অপর কোনো রাষ্ট্র কর্তৃক ঘোষিত প্রথম পারমাণবিক পরীক্ষা। কানাডা সরকার ভারত সরকারের কাছে যে উপাদান বিক্রয় করে তারই মাধ্যমে এই পরীক্ষা গৃহীত হয়। বোমাটির এক্সপ্লোসিভ ইয়েল্ডের পরিমাণ ছিল ৮ কিলোটন।
ড. রাজা রামান্না ছিলেন দলের প্রধান। অন্যান্য প্রধান বিজ্ঞানীরা ছিলেন ড. পি কে আইয়েঙ্গার, ড. রাজাগোপাল চিদাম্বরম, ড. নাগাপত্তিনাম শম্বশিব বেঙ্কটেশন, ড. আব্দুল কালাম ও ড. ওয়ামান দত্তাত্রেয় পটবর্ধন। তত্ত্বাবধায়ক ছিলেন ড. হোমি এন সেতনা। প্রকল্পটিতে ৭৫ জনের বেশি বিজ্ঞানী নিযুক্ত হননি। গোপনীয়তা বজায় রাখতেই দলটিকে ছোটো রাখা হয়।
মদিনার সনদ
মদিনার সনদ (, "সাহিফাত আল-মাদিনাহ"; or: , "মীছাক্ক আল-মাদিনাহ") হলো ৬২২ খ্রিষ্টাব্দে (অথবা ১লা হিজরি সালে) মক্কা থেকে মদিনায় গমনের (হিজরত) পর ইসলামের নবী হযরত মুহাম্মাদ সাল্লাল্লাহু আলাইহি ওয়াসাল্লাম কর্তৃক প্রণয়নকৃত একটি প্রাথমিক সংবিধান। এটি মদিনার সংবিধান (, "দাস্তুর আল-মাদিনাহ") নামেও পরিচিত।
৬২২ খ্রিষ্টাব্দের ২৪শে সেপ্টেম্বর রাসুল হযরত মুহাম্মদ সাল্লাল্লাহু আলাইহি ওয়াসাল্লাম মদিনা নগরীতে হিজরত করেন। এসময় সেখানে বসবাসরত বনু আওস এবং বনু খাজরাজ সম্প্রদায় দুটির মধ্যে ছিল গোষ্ঠীগত হিংসা-বিদ্বেষ। তাই কলহে লিপ্ত এ দুটি সম্প্রদায়ের মধ্যে ভ্রাতৃত্ব ও সম্প্রীতি স্থাপন ও মদিনায় বসবাসরত সকল গোত্রের মধ্যে সুশাসন প্রতিষ্ঠার লক্ষ্যে হযরত মুহাম্মদ সাল্লাল্লাহু আলাইহি ওয়াসাল্লাম ৪৭ ধারার একটি সনদ বা সংবিধান প্রণয়ন করেন যা পৃথিবীর ইতিহাসে মদিনার সনদ নামে পরিচিত।
এর প্রথম ১০ ধারায় বলা হয় যে, মুহাজির (দেশত্যাগী বা যারা মক্কা থেকে মদিনায় হিজরত করেছিল), বনু আউফ, বনু সাইদা, বনু হারিস, বনু জুশাম, বনু নাজ্জার, বনু আমর, বনু নবিত ও বনু আউস পূর্বহারে মুসলমানদের মধ্যে প্রচলিত নিয়মনীতি এবং ন্যায়বিচারের ভিত্তিতে পণের মাধ্যমে বন্দীদের মুক্ত করবে। ১১ থেকে ২০ ধারায় মুসলমানদের পারস্পরিক সম্পর্ক সম্পর্কিত আইন বিধৃত হয়। ২১ থেকে ২৬ ধারায় হত্যাকারীর শাস্তি, কোনো মুসলমান কোনো অন্যায়কারীকে আশ্রয় দিলে তার শাস্তি, কোনো বিষয়ে মতবিরোধ দেখা দিলে তার মীমাংসা পদ্ধতি, ধর্মীয় স্বাধীনতা ইত্যাদী বিষয়ক আইন সন্নিবেশিত হয়। ২৭ থেকে ৩৬ ধারায় সন্নিবেশিত হয় বিভিন্ন গোত্রের স্বরূপ সম্পর্কিত বিধান। পরবর্তী ধারাসমূহে যুদ্ধনীতি, নাগরিকদের ক্ষতির ক্ষতিপূরণ, নিজ নিজ ব্যয় নির্বাহ, এ সনদে অংশগ্রহণকারীদের বিরুদ্ধে কেউ যুদ্ধে লিপ্ত হলে তার ব্যাপারে ব্যবস্থা, বন্ধুর দুষ্কর্ম, যুদ্ধের ব্যয় নির্বাহ, নাগরিকের অধিকার, আশ্রয়দানকারী ও আশ্রিতের সম্পর্ক, নারীর আশ্রয়, সনদের স্বাক্ষরকারীদের মধ্যে শান্তিভঙ্গের আশঙ্কা দেখা দিলে করণীয়, কুরাইশদের ব্যাপারে ব্যবস্থা, মদিনার উপর অতর্কিত আক্রমণ হলে করণীয় ইত্যাদি সন্নিবেশিত হয়। বিশ্বের ইতিহাসে এটিই প্রথম লিখিত চুক্তি ও সংবিধান। ঐতিহাসিক পি.কে. হিট্টির মতে-" Out of the religious community of all Madinah the later and largest state of Islam arose" অর্থাৎ মদিনা প্রজাতন্ত্রই পরবর্তীকালে ইসলামী সাম্রাজ্যের ভিত্তিমূল স্থাপন করে। উক্ত সংবিধানে সকল পক্ষ মেনে নিয়ে স্বাক্ষর দান করেছিল। এই সনদে মদিনাকে একটি "হারাম" (, "পবিত্র ভূমি") স্থান হিসেবে ঘোষণা করা হয়, যেখানে কোনো অস্ত্র বহন করা যাবে না এবং কোনো প্রকার রক্তপাত ঘটানো যাবে না।ইসলামের ঐতিহ্যগত ইতিহাস অনুসারে, ৬২৪ খ্রিষ্টাব্দে বনু কায়নুকা আক্রমণ সঙ্ঘটিত হয় যা বনু কায়নুকার বিরুদ্ধে সশস্ত্র অভিযান নামেও পরিচিত। বনু কায়নুকা ছিল একটি ইহুদি গোত্র যাকে ইসলামের নবী মুহাম্মাদ মদিনা সনদ নামক চুক্তি ভঙ্গের অভিযোগে বহিষ্কার করেছিলেন, কারণ তারা এক মুসলিম মহিলার কাপড় পেরেকের সাথে আটকে দিয়েছিল, যার ফলে তার কাপড় সম্পূর্ণ ছিঁড়ে গিয়ে তিনি বিবস্ত্র হয়ে পড়েন। এর প্রতিশোধে এক মুসলিম যুবক এ ঘটনায় সম্পৃক্ত ইহুদিকে হত্যা করেন, এবং তা দেখে ইহুদিরা ওই মুসলিম যুবকটিকে মেরে ফেলে। এই ঘটনায় প্রতিহিংসার আগুন দুই দলের মাঝে ছড়িয়ে পড়ে এবং মুসলিম ও বনু কায়নুকার মাঝে শত্রুতা ফুলে ফেঁপে উঠে, যার ফলে মুসলিমগণ বনু কায়নুকার দুর্গ অবরোধ করে। গোত্রটি অবশেষে নবী মুহাম্মাদের কাছে আত্মসমর্পণ করে, মুহাম্মাদ প্রথমে গোত্রের সকল সদস্যকে হত্যা করতে চাইলেও পরবর্তীতে আবদুল্লাহ ইবনে উবাইয়ের পিড়াপিড়ির কারণে সে সিদ্ধান্ত উঠিয়ে নেন এবং তাঁদের শুধুমাত্র বহিষ্কার করতে সম্মত হন।
তাওয়াক্কুল
তাওয়াক্কুল একটি আরবি শব্দ। তাওয়াক্কুল এর অর্থ ভরসা করা, নির্ভর করা। তাওয়াক্কুল আলাল্লাহ অর্থ হলো আল্লাহর উপর ভরসা করা। ইসলামে তাওয়াক্কুল একটি ইবাদাত (উপাসনা)। আল্লাহ ছাড়া অন্য কোনো উপাস্যের উপর তাওয়াক্কুল করা শির্‌ক হিসেবে গণ্য হয়।
ইসলামে তাওয়াক্কুল হল, মানুষ কল্যাণকর বিষয় অর্জনের জন্য সাধ্যমত চেষ্টা করবে আর ফলাফলের জন্য আল্লাহর উপর ভরসা করবে এবং তাকদিরের উপর বিশ্বাস রাখবে।তাওয়াক্কুল সম্পর্কে কুরআনের কয়েকটি আয়াতের ভাবানুবাদ:
সাহু মেওয়ালাল
সাহু মেওয়ালাল (১ জুলাই ১৯২৬ - ২৭ ডিসেম্বর ২০০৮) একজন ভারতীয় আন্তর্জাতিক ফুটবলার ছিলেন। খেলোয়াড়জীবনে তিনি গোল করার দক্ষতা এবং ব্যাকভলির জন্য বিখ্যাত ছিলেন।
উলিল-আমর
উলিল-আমর ইসলামী আইনের পরিভাষা। এটি একটি আরবি শব্দগুচ্ছ যার অর্থ বিচারক। আভিধানিক অর্থে উলিল-আমর বলতে সে সমস্ত লোককে বোঝায় যাদের হাতে কোন বিষয়ের ব্যবস্থাপনার দায়িত্ব অর্পিত থাকে। কোন কোন ক্ষেত্রে প্রতিনিধি অর্থেও এটি ব্যবহৃত হয়। এটি মুসলমানদের ধর্মীয়গ্রন্থ কোরআনে ব্যবহৃত একটি প্রতিশব্দ। হযরত আবু হোরায়রা (রা)-এর মতে, উলিল-আমরের অর্থ হচ্ছে সে সমস্ত লোক যাদের হাতে সরকার পরিচালনার দায়িত্ব ন্যস্ত। তাফসীর গ্রন্থ "তাফসীরে ইবনে কাসীর" এবং "তাফসীরে ইবনে মাযহারীতে" উল্লেখ করা হয়েছে যে এ শব্দটির দ্বারা ওলামা ও শাসক উভয় শ্রেণীকেই বোঝায়। কারণ নির্দেশ দানের বিষয়টি তাদের উভয়ের সাথে সর্ম্পকিত। শাব্দিক অর্থে, উলিল-আমর বলতে সে সমস্ত লোককে বোঝায় যাদের হুকুম বা নির্দেশ চলতে পারে। তাফসীর গ্রন্থ "মাআরেফুল কোরআনে" মাওলানা মুফতি মো: শফি বিষয়টিকে বর্ণনা করেছেন, হুকুম চলার দুটি প্রেক্ষিত রয়েছে। এক, জবরদস্তিমুলক যা শুধু মাত্র শাসকগোষ্ঠী বা সরকার দ্বারাই সম্ভব হতে পারে। দুই, বিশ্বাস বা আস্থার দ্বারা হুকুম মান্য করা, যেটি ফকীহগণ অর্জন করতে পেরেছিলেন। আল্লামা আবু বকর জাসসাস বিষয়টিকে ব্যাখা করেছেন এভাবে যে, "সঠিক ব্যাপার হলো এতদুভয় অর্থই ঠিক অর্থাৎ উলিল-আমর বলতে ওলামা ও শাসক উভয় শ্রেণীকেই বোঝায় কারণ শাসন ও নির্দেশ দানের বিষয়টি তাদের উভয়ের ক্ষেত্রেই প্রযোজ্য।"
হেমেন্দ্রনাথ চট্টোপাধ্যায়
হেমেন্দ্রনাথ চট্টোপাধ্যায় একজন ভারতীয় বাঙালি বিজ্ঞানী যিনি প্রথম ডায়রিয়া জাতীয় রোগ যেমন কলেরা, আমাশয় প্রতিকারে খাবার স্যালাইনের উদ্ভাবন করেন। ১৯৫৩ সালে কলকাতায় তিনি একটি হাসপাতালে তিনি প্রথম তার প্রস্তাবিত খাবার স্যালাইন কলেরা প্রতিকারে ব্যবহার করেন এবং সফল হন। তার গবেষণা পত্র ১৯৫৩ সালে বিখ্যাত জার্নাল ল্যানসেট এ প্রকাশিত হয়। ১৯৫৩ সালে তিনি কলকাতার চিত্তরঞ্জন হাসপাতালে কর্মরত ছিলেন।
কলকাতার কিংবদন্তির ব্যক্তিত্ব
গৌরী সেন, হরি ঘোষ, বনমালী সরকার, গোবিন্দরাম মিত্র, ঊমিচাঁদ এবং হুজুরীমল—এঁরা হলেন বাংলার কয়েকজন কিংবদন্তির মানুষ, যাঁদের বাংলার জনসমাজ আজও মনে রেখেছে—জনপ্রিয় ছড়া বা প্রবাদ/প্রবচনের মাধ্যামে ভারত আর বাংলাদেশের বাংলাভাষী মানুষের কাছে এঁরা আজও পরিচিত। এরকম একটি ছড়ার উদাহরণ—"বনমালী সরকারের বাড়ি, গোবিন্দরাম মিত্রের ছড়ি, ঊমিচাঁদের পেন, হুজুরীমলের কড়ি, কে না জানে?" এঁদের কয়েকজন কলকাতার বাসিন্দা ছিলেন, আর বাকিরা ছিলেন শহরতলীর আবাসিক।
গৌরী সেন সপ্তদশ বা অষ্টাদশ শতাব্দীর লোক। তাঁর আদিনিবাস সম্পর্কে দুটি ভিন্ন মত আছে। অধিক গ্রহণযোগ্য মত অনুযায়ী তিনি হুগলী জেলার বালী শহরের মানুষ। (আজকের দিনে বালী শহর হাওড়া জেলার অন্তর্গত।) অন্যমত অনুযায়ী তিনি ছিলেন মুর্শিদাবাদ জেলার বহরমপুর শহরের মানুষ। সুবর্ণবণিক সম্প্রদায়ের এক ব্যবসায়ী পরিবারে তাঁর জন্ম হয়। তাঁর পিতার নাম ছিল নন্দরাম সেন। আমদানি–রপ্তানির পারিবারিক ব্যবসায় গৌরী সেন অনেক টাকা উপার্জন করেন আর বণিকসমাজে প্রসিদ্ধ হন। দুহাতে টাকা বিলিয়ে অনেক লোককে তিনি ঋণমুক্ত করেন অথবা বকেয়া রাজকর মেটাতে সাহায্য করেন। এর থেকেই এক বাংলা প্রবাদের জন্ম হয়—"লাগে টাকা, দেবে গৌরী সেন"। অনেকে মনে করেন যে হুগলীর গৌরীশঙ্কর শিবমন্দির তাঁরই নির্মাণ করা।
হরি ঘোষ (?–১৮০৬) ছিলেন ব্রিটিশ ইস্ট ইন্ডিয়া কোম্পানীর মুঙ্গের দুর্গের দেওয়ান। বাংলা, ফার্সি আর ইংরেজি ভাষায় তাঁর অগাধ পাণ্ডিত্য ছিল। অবসরজীবনে তিনি কলকাতায় বসবাস করতেন। জনহিতকারী কাজে তিনি অনেক টাকা দান করতেন। শহরে পড়াশুনা করতে আসা অনেক গরিব ছাত্রকে তিনি তাঁর উত্তর কলকাতার বাড়িতে আশ্রয় দিতেন আর তাদের বিনামূল্যে থাকাখাওয়ার ব্যবস্থা করে দিয়েছিলেন। তাঁর বৈঠকখানায় গল্পগুজব করতে অনেক লোক আসত আর সেসব লোকের রাতের খাওয়াদাওয়ারও ব্যবস্থা থাকত সেখানে। এর থেকেই বাংলা প্রবচন "হরি ঘোষের গোয়াল"-এর উৎপত্তি। তাঁর নাম অনুসারে হরি ঘোষ স্ট্রিট নামে রাস্তা আছে।
বনমালী সরকার পাটনার প্রথম দেওয়ান ছিলেন এবং পরে ব্রিটিশ ইস্ট ইন্ডিয়া কোম্পানীর 'ডেপুটি ট্রেডার' পদে আসীন হন। ১৭৪০ থেকে ১৭৫০-এর মধ্যে কলকাতার কুমারটুলি এলাকায় তিনি একটি বিশাল বাসস্থান নির্মাণ করান।
গোবিন্দরাম মিত্র ছিলেন ব্রিটিশ শাসনকালে নিযুক্ত প্রথম ভারতীয় অধিকারীদের মধ্যে একজন, আর তাঁর দাপট, অর্থবল এবং আতিশয্য সুবিদিত ছিল।
ঊমিচাঁদ (আমিনচাঁদ বা আমীরচাঁদ নামেও পরিচিত) ছিলেন শিখ সম্প্রদায়ের একজন ব্যবসায়ী। ব্রিটিশরা যখন এদেশে আধিপত্য বিস্তার করতে শুরু করেছে, সেই সময় নাগাদ তিনি অমৃতসর থেকে কলকাতায় চলে আসেন। ব্রিটিশদের এদেশে প্রতিষ্ঠা অর্জনের পেছনে তাঁর বড় ভূমিকা ছিল। ব্রিটিশ ইস্ট ইন্ডিয়া কোম্পানীর সাথে ব্যবসা করে তিনি অনেক অর্থ উপার্জন করেন আর মৃত্যুকালে তাঁর সমস্ত সম্পত্তি ধর্মীয় কাজের উদ্দেশ্যে দান করে যান। তাঁকে অনেকসময়ে 'তাঁর সময়ের রথ্‌স্‌চাইল্ড' বলা হয়—আর বাংলা তথা ভারতবর্ষের ইতিহাসে তাঁর নাম রয়ে যাবে রবার্ট ক্লাইভের হাতে আত্মসমর্পণকারী হিসাবে।
হুজুরীমল ছিলেন শিখ সম্প্রদায়ের মানুষ আর ঊমিচাঁদের বন্ধু। তিনিও অনেক টাকা উপার্জন করেছিলেন আর জনহিতকর কাজের জন্য তিনি প্রসিদ্ধ ছিলেন। তাঁর টাকায় বৈঠকখানা এলাকার ট্যাঙ্ক, হাওড়া ব্রিজের কাছে স্নানঘাট (এখন যার নাম আর্মেনিয়ান ঘাট), আর্মেনিয়ান চার্চের চূড়া এবং কালীঘাটের কালী মন্দিরের কাছে একটি ঘাট নির্মাণ হয়েছিল।
ডায়াল এম ফর মার্ডার (চলচ্চিত্র)
ডায়াল এম ফর মার্ডার (ইংরেজি ভাষায়: Dial M for Murder) আলফ্রেড হিচকক পরিচালিত "হাউক্যাচেম" (howcathem) চলচ্চিত্র যা ১৯৫৪ সালে মুক্তি পায়। ওয়ার্নার ব্রাদার্স প্রযোজিত এই সিনেমাটি করা হয়েছে একই নামের একটি ইংরেজি নাটক থেকে। নাটকটি রচনা করেছিলেন ইংরেজ নাট্যকার ফ্রেডেরিক নট (১৯১৬-২০০২)।
১৯৫২ সালে বিবিসি-র টেলিভিশন নাটিকা হিসেবে ডায়াল এম ফর মার্ডার প্রথমবারের মত প্রদর্শিত হয়। ঐ একই বছর তা মঞ্চায়িত হয়। ব্রডওয়ে স্টুডিও সেই মঞ্চায়নটি করেছিল। চলচ্চিত্রের চিত্রনাট্য নট নিজেই লিখেছেন, উল্লেখ্য ১৯৫৪ সালেই তিনি যুক্তরাষ্ট্রে চলে এসেছিলেন।
নাটকটিতে কেবল একটি দৃশ্যপট ব্যবহার করা হয়েছিল: লন্ডনে ওয়েন্ডিসের ফ্ল্যাট (৬১এ চ্যারিংটন গার্ডেন্‌স, মেইডা ভ্যালে)। কিন্তু হিচককের সিনেমায় একটি অতিরিক্ত দৃশ্যপট যোগ করা হয়েছে: একটি ক্লাবঘর। এছাড়া বাড়ির বাইরের রাস্তা এবং টেলিফোন বুথের কিছু শট নেয়া হয়েছিল। ব্রডওয়েতে মঞ্চ নাটকটি দেখার পর ক্যারি গ্র্যান্ট এতে "টনি ওয়েন্ডিস" চরিত্রে অভিনয় করতে চেয়েছিলেন। কিন্তু স্টুডিও বুঝতে পারে, ক্যারি গ্র্যান্ট নিজের স্ত্রীকে হত্যার ব্যবস্থা করছেন- দর্শকরা এমনটি মানতে পারবে না। এজন্য তাকে নেয়া হয়নি।
২০০৮ সালের জুন মাসে আমেরিকান ফিল্ম ইনস্টিটিউট তাদের "টেন টপ টেন" তালিকা প্রকাশ করে। এতে সর্বকালের সেরা ধ্রুপদী চলচ্চিত্রগুলোর ক্রম করা হয়েছিল। ১,৫০০ লোকের ভোটের মাধ্যমে "ডায়াল এম ফর মার্ডার"কে সর্বকালের রহস্য চলচ্চিত্রের তালিকায় ৯ নম্বরে স্থান দেয়া হয়।
বাংলাদেশ সেনাবাহিনীর রেজিমেন্ট তালিকা
পদাতিক রেজিমেন্ট:
গোলন্দাজ রেজিমেন্ট:
সাজোয়া রেজিমেন্ট:
কৃষ্ণা নদী
কৃষ্ণা নদী (, , , ), ভারতের দীর্ঘতম নদীগুলির মধ্যে অন্যতম। প্রায় ১৩০০ কিমি দীর্ঘ এই নদী মহারাষ্ট্র রাজ্যের মহাবালেশ্বর থেকে উদ্ভূত হয়ে পশ্চিম থেকে পূর্বদিকে বইতে থাকে এবং অন্ধ্রপ্রদেশ রাজ্যের হংসলাঢিবি গ্রামের কাছে বঙ্গোপসাগরে গিয়ে মেশে। এই দুটি রাজ্য ছাড়া কর্ণাটক রাজ্যের উপর দিয়েও এই নদী প্রবাহিত হয়। এই নদীর বদ্বীপ অঞ্চল ভারতের সবচেয়ে উর্বর অঞ্চল্গুলির মধ্যে পড়ে। প্রাচীন ইতিহাসের সাতবাহন বংশ আর ইক্ষ্বাকু সূর্যবংশের রাজারা এই অঞ্চলে রাজত্ব করে গেছেন। বিজয়ওয়াদা এই নদীর তীরে অবস্থিত শহরগুলির মধ্যে অন্যতম।
মারাঠী ভাষায় একটি প্রবাদ আছে "সুন্ত বহতে কৃষ্ণামাই" যার অর্থ হল "কৃষ্ণা শান্তভাবে বহে"। কিন্তু বাস্তবে কৃষ্ণা নদীকে দুনিয়ার অন্যতম ভয়াবহী ও ক্ষরস্রোতা নদীগুলির ফেলা হয়। বর্ষাকালে, জুন থেকে অগাস্ট মাসের মধ্যে এই নদীর তীরভূমিতে প্রবল ভূমিক্ষয় দেখা যায়। এই সময় এ নদী প্রবলবেগে বইতে থাকে, অনেক জায়গায় প্রায় গভীর খাতে। এসময় কৃষ্ণা নদী মহারাষ্ট্র, কর্ণাটক আর পশ্চিম অন্ধ্রপ্রদেশ থেকে উর্বর জমি নিয়ে গিয়ে বদ্বীপ এলাকায় গিয়ে ফেলে।
কৃষ্ণা নদীর উৎস পশ্চিমঘাট পর্বতমালায় মহাবালেশ্বরের উত্তরদিকে প্রায় উচ্চতায়। এই স্থান আরব সাগর থেকে প্রায় ৬৪ কিমি দূরে অবস্থিত। এরপর প্রায় ১৪০০ কিমি পথ অতিক্রম করে কৃষ্ণা নদী গিয়ে মেশে বঙ্গোপসাগরে। এই যাত্রাপথের ৩০৫ কিমি মহারাষ্ট্রের অন্তর্গত, ৪৮৩ কিমি আছে কর্ণাটক রাজ্যের সীমানার মধ্যে, আর বাকি ৬১২ কিমি অন্ধ্রপ্রদেশে। এই যাত্রাপথে ঘটপ্রভা, মালাপ্রভা, ভীমা, তুঙ্গভদ্রা আর মুসী নদীর জল এসে কৃষ্ণায় মেশে।
কৃষ্ণা নদীর সবচেয়ে গুরুত্বপূর্ণ উপনদী হল তুঙ্গভদ্রা নদী, পশ্চিমঘাট পর্বতমালা থেকে উদ্ভূত তুঙ্গা নদী আর ভদ্রা নদী মিলে এই নদীর সৃষ্টি হয়েছে। অন্য উপনদীগুলির মধ্যে রয়েছে কয়না, ভীমা, মালাপ্রভা, ঘটপ্রভা, ইয়েরলা, ওয়ার্না, ডিন্ডি, মুসী এবং দুধগঙ্গা। কয়না, বসনা, পঞ্চগঙ্গা, দুধগঙ্গা, ঘটপ্রভা, মালাপ্রভা আর তুঙ্গভদ্রা নদী কৃষ্ণায় এসে মিশেছে ডানদিক থেকে; ইয়েরলা, মুসী, মানেরু আর ভীমা এসে মিশেছে বামদিক থেকে।
কৃষ্ণা নদীর উপর কতকগুলি বাঁধ আছে।
কৃষ্ণা অববাহিকার ব্যাপ্তি ২৫৮,৯৪৮ বর্গকিমি, যা সারা ভারতের প্রায় ৮% স্থান দখল করে। এই অববাহিকার ১১৩,২৭২ বর্গকিমি আছে কর্ণাটকে, ৭৬,২৫১ বর্গকিমি আছে অন্ধ্রপ্রদেশে, বাকি ৬৯,৪২৫ বর্গকিমি আছে মহারাষ্ট্রে।
কৃষ্ণা অববাহিকার বেশীর ভাগ অংশ মালভূমি আর সমতলভূমি, কেবল পশ্চিমপ্রান্তে আছে অবিচ্ছিন্ন পশ্চিমঘাট পর্বতমালা। এই অববাহিকায় কৃষ্ণমৃত্তিকা, লোহিতমৃত্তিকা, ল্যাটেরাইট, পাললিক মৃত্তিকা, মিশ্রমৃত্তিকা, লোহিতকৃষ্ণমৃত্তিকা, লবণাক্ত মৃত্তিকা আর ক্ষারমৃত্তিকা দেখতে পাওয়া যায়।
এই অববাহিকার জলধারণের ক্ষমতা বছরে গড়ে প্রায় ৭৮.১ ঘনমিটার। এর মধ্যে ৫৮ ঘনমিটার জল ব্যবহারযোগ্য। এই অববাহিকার প্রায় ২০৩,০০০ বর্গকিমি জায়গা কৃষিযোগ্য, যা সারা ভারতের কৃষিযোগ্য জমির ১০.৪%।
কৃষ্ণা নদীর তীরে অবস্থিত উল্লেখযোগ্য ধর্মস্থান আছে মহারাষ্ট্রের নরসোবা ওয়াদিতে দত্তাদেব মন্দির, হরিপুরের সঙ্গমেশ্বর শিবমন্দির এবং সাংলির রামলিঙ্গ মন্দির। কর্ণাটকের বাগলকোটের কাছে অবস্থিত কুদালাসঙ্গমে আছে বাসবেশ্বরের মূর্তি। বিজয়ওয়াদার ইন্দ্রলক্ষী পাহাড়ে আছে কনকদুর্গার মন্দির। কৃষ্ণানদীর তিনটি শাখানদী হরিপুরের কাছে এসে মেশে, এই জায়গার নাম সঙ্গমেশ্বর।
বুলবুল ললিতকলা একাডেমি
বুলবুল ললিতকলা একাডেমি সংক্ষেপে বাফা (বুলবুল একাডেমি অব ফাইন আর্টস) বাংলাদেশের একটি কলা কেন্দ্র। ১৯৫৫ সালের, মে ১৭ তারিখে মাহমুদ নুরুল হুদা এই সংস্কৃতিক চর্চা কেন্দ্রটি প্রতিষ্ঠা করেন। আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান।
একাডেমি পরিবেশিত কয়েকটি উল্লেখযোগ্য নৃত্যনাট্য হলো:
বুলবুল চৌধুরী
বুলবুল চৌধুরী (জন্ম: জানুয়ারি ১, ১৯১৯ - মৃত্যু: মে ১৭, ১৯৫৪) প্রখ্যাত বাঙালি নৃত্যশিল্পী। পৈতৃক নিবাস চট্টগ্রাম জেলার লোহাগাড়ার চুনতি গ্রামে। আন্তর্জাতিক অঙ্গনেও তাঁর সমান খ্যাতি ছিল। তার নাম অনুসারে বুলবুল ললিতকলা একাডেমী নামে বাংলাদেশের স্বনামধন্য সাংস্কৃতিক চর্চা কেন্দ্র রয়েছে। পিতৃপ্রদত্ত নাম ছিলো "রশিদ আহমদ চৌধুরী"। নৃত্যশিল্পের বাইরে তিনি লেখক হিসেবেও পরিচিত ছিলেন। ১৯৪২ সালে তার উপন্যাস 'প্রাচী' প্রকাশিত হয়। বুলবুলের লেখা ছোটগল্প 'অনির্বাণ' রুশ ভাষায় অনূদিত হয়েছিল। তার অন্যান্য লেখার মধ্যে ছিলো - আরাকান ট্রাংক রোড, পাদপ্রদীপ।
চেন্নাই জেলা
চেন্নাই জেলা হল ভারতের তামিল নাড়ু রাজ্যের ক্ষুদ্রতম জেলা। এটি একটি 'শহরজেলা', অর্থাৎ এর কোনো সদর শহর নেই। চেন্নাই শহরের বেশীরভাগ এলাকাই এই জেলার অন্তর্গত। এ জেলাটী পাঁচটি তালুকে বিভক্ত, যথাঃ এগমোর–নুগমবক্কম, টোন্ডিয়ারপেট ফোর্ট, মাম্বালম–গিন্ডী, ময়লাপুর–ট্রিপ্লিকেন এবং পেরাম্বুর–পুরসোলক্কম(Purasawalkkam)।
চেন্নাই জেলা ভারতের পূর্ব উপকূলের সমতলভূমি অঞ্চলের ১৭৮.২ বর্গকিমি বিস্তীর্ণ এলাকা জুড়ে আছে। তামিল নাড়ুর উত্তরপশ্চিম কোণে করমন্ডল উপকূল বরাবর অবস্থিত এই জেলার সীমানায় আছে বঙ্গোপসাগর আর স্থলভাগে তিরুভাল্লুর জেলা এবং কাঞ্চীপুরম জেলা। ১২°৯' থেকে ১৩°৯' উত্তর অক্ষাংশ এবং ৮০°১২' থেকে ৮০°১৯' পূর্ব দ্রাঘিমাংশের মধ্যে অবস্থিত এই জেলার গড় উচ্চতা সমুদ্রতল থেকে ৬ মিটার উপরে। এর উপকূলরেখা প্রায় ২৫.৬০ কিমি দীর্ঘ (তামিল নাড়ুর উপকূলরেখার ২.৫%)। গরত্বপূর্ণ ভৌগোলিক অবস্থান আর আর্থনীতিক গুরুত্বের কারণে এই জেলাকে অনেকসময় "দক্ষিণভারতের দ্বার" (Gateway of South India) বলা হয়। এই জেলার উত্ত্রভাগে কয়ুম নদী আর দক্ষিণভাগে আডেয়ার নদী বহমান। এদের সঙ্গে বাকিংহ্যাম ক্যানাল আর ওত্তেরি নালা মিলে এই জেলাকে কার্যত কয়েকটি দ্বীপে বিভক্ত করে দিয়েছে। এই জেলা তৃতীয় সিসমিক জোনের ( Sesmic Zone III) মধ্যে পড়ে, তাই এখানে ভূমিকম্প হওয়ার মাঝারি সম্ভাবনা থাকে। ভূতাত্বিক দৃষ্টিভঙ্গী থেকে এই জেলাকে তিনটি অঞ্চলে ভাগ করা যায়, যথা বালুকাময় অঞ্চল, কর্দমসিক্ত অঞ্চল এবং কঠিন পাথুরে অঞ্চল। এখানে মৃত্তিকা কাদামাটি (clay), কাদাপাথর (shale) আর বেলেপাথর (sandstone) মিশ্রিত।
২০০১ সালের আদমশুমারি অনুসারে, এই জেলার জনসংখ্যা ৪,৩৪৩,৬৪৫, জনসংখ্যার ঘনত্ব প্রতি বর্গকিমিতে প্রায় ২৪,৩৭৫ জন. প্রতি ১০০০ পুরুষ পিছ্র এখানে ৯৫১ জন মহিলা আছেন। গড় স্বাক্ষরতার হার ৮০.১৪%, যা জাতীয় গড় ৬৪.৫%-এর থেকে অনেক বেশী।
যোগ বিয়োগ (উপন্যাস)
যোগ বিয়োগ আশাপূর্ণা দেবী রচিত একটি উপন্যাস। ১৯৫৩ সালে ক্যালকাটা বুক ক্লাব প্রকাশিত এই বইখানি লেখিকার "বাজে খরচ" নামে একটি বড় গল্পের পরিবর্ধিত রূপ। চলচ্চিত্রায়িত হয়েছিল বাংলা, হিন্দি ও তামিলে।
"যোগ বিয়োগ" উপন্যাসের কাহিনি অবসরপ্রাপ্ত যামিনীমোহন, তাঁর স্ত্রী সন্তোষিনী ও তাঁর ক্রমভঙ্গুর পরিবারের উপাখ্যান। চাকরি থেকে অবসর গ্রহণের পর যামিনীমোহন ও সন্তোষিনী নিজের উপার্জনক্ষম পুত্রদের পরিবারে হেয় হতে থাকেন। এই সময় তাঁর মানসিক ভরসা হয়ে ওঠে বাড়িতে আশ্রিত দূরসম্পর্কের অনাথ ভাগনে গোবিন্দ। নানা অপমান ও অপ্রীতিকর পরিস্থিতির সম্মুখিন হতে হতে একদিন মৃত্যু হয় যামিনীমোহনের। তিন ছেলের সংসারে ভাগের মা হয়ে সন্তোষিনী যেন সংসারের বোঝা হয়ে ওঠেন। অবশেষে গোবিন্দই হয়ে ওঠে সন্তোষিনীর পরম আশ্রয়।
এই উপন্যাসটির রচনাশৈলী সম্পর্কে অধ্যাপক পবিত্র সরকার মন্তব্য করেছেন, “এ আখ্যানের চরিত্র কিছুটা শরৎচন্দ্রীয়, যদিও আশাপূর্ণার বিবৃতি ও সংলাপের ব্যঙ্গময় প্রখরতা শরৎচন্দ্রের শৈলী থেকে দূরে সরে এসেছে।”
ইউনিভার্সিটি অব সাউদার্ন ক্যালিফোর্নিয়া
ইউনিভার্সিটি অব সাউদার্ন ক্যালিফোর্নিয়া মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়।
সাসানীয় সাম্রাজ্য
সাসানীয় বা সসনিয়ন সাম্রাজ্য () ইরানে ইসলামের আগমনের পূর্বে সেখানকার সর্বশেষ সাম্রাজ্য। প্রায় ৪০০ বছর ধরে এটি পশ্চিম এশিয়া ও ইউরোপের দুইটি প্রধান শক্তির একটি ছিল। প্রথম আর্দাশির পার্থীয় রাজা আর্দাভনকে পরাজিত করে সসনিয়ন রাজবংশের পত্তন করেন। ইসলামের আরব খলিফাদের কাছে শেষ সসনিয়ান রাজা শাহানশাহ ৩য় ইয়াজদেগের্দের পরাজয়ের মাধ্যমে সসনিয়ন সাম্রাজ্যের সমাপ্তি ঘটে। সসনিয়ন সাম্রাজ্যের অধীনস্থ এলাকার মধ্যে ছিল বর্তমান ইরান, ইরাক, আর্মেনিয়া, দক্ষিণ ককেসাস, দক্ষিণ-পশ্চিম মধ্য এশিয়া, পশ্চিম আফগানিস্তান, তুরস্কের ও সিরিয়ার অংশবিশেষ, পাকিস্তানের দক্ষিণ-পশ্চিমাংশ এবং আরব উপদ্বীপের কিছু উপকূলীয় এলাকা। সসনিয়নরা তাদের সাম্রাজ্যকে "এরানশাহ্‌র" অর্থাৎ "ইরানীয় সাম্রাজ্য" বলে ডাকত। .
সসনিয়নদের সাংস্কৃতিক প্রভাব সাম্রাজ্যের ভৌগোলিক সীমানা ছাড়িয়ে চতুর্দিকে বহির্বিশ্বে ছড়িয়ে পড়েছিল। কোন কোন ঐতিহাসিকের মতে ইসলামের ইরান বিজয়ের পর সসনিয়নদের সময়ে প্রচলিত সংস্কৃতি, স্থাপত্য, লিখনপদ্ধতি, ইত্যাদি পরে ইসলামী সংস্কৃতি, স্থাপত্য ও লিখনপদ্ধতির অবিচ্ছেদ্য অংশে পরিণত হয়।
খয়ের
খয়ের (বৈজ্ঞানিক নামঃ "Acacia catechu") একটি কণ্টকময় পর্ণমোচী উদ্ভিদ, যার উচ্চতা প্রায় পর্যন্ত হয়। ইংরেজি ভাষায় এই গাছ Catechu, Cachou বা Black Cutch নামেও পরিচিত। এশিয়ার নানা দেশ, যেমন চীন, ভারত এবং ভারত মহাসাগরের নানাদেশে, পাকিস্তান, বাংলাদেশ, থাইল্যান্ড, মায়ানমার প্রভৃতি দেশে এই গাছের ফলন হয়। ভারতীয় উপমহাদেশে, এই গাছের উপক্ষার (Resin)—'খয়ের'—পানের অন্যতম প্রধান মশলা হিসাবে ব্যবহার করা হয়। অন্য মশলা দেওয়ার আগে, পান পাতায় চুন বা খয়ের মাখানো হয়ে থাকে।
এই গাছের বীজ প্রোটিন সমৃদ্ধ।
এ গাছের ডাল অনেকসময় ছাগল বা গবাদি পশুর খাদ্য হিসাবে ব্যবহার হয়।
গলার ঘা সারাতে বা ডায়োরিয়া রোগের ওষুধ হিসাবে এই গাছের উপক্ষার (Resin) ব্যবহার হয়।
এই গাছের কাঠ জ্বালানি হিসাবে অথবা আসবাবপত্র নির্মাণের কাজে ব্যবহার করা হয়। এর কাঠের ঘনত্ব (wood density) প্রতি ঘনমিটারে প্রায় ০.৮৮ গ্রাম।
এই গাছের গুঁড়ির কেন্দ্রীয় অংশের কাঠ (heartwood) থেকে যে উপক্ষার নিষ্কাশন করা হয়, তার ব্যবহার হয় বস্ত্রাদির রং হিসাবে (dye), চামড়া পাকানোর কাজে (tanning), মাছ ধরার জালের সংরক্ষক (preservative) হিসাবে, ওষুধ তৈরির কাজে এবং খনিজ তেল ড্রিলিং-এর কাজে তেলের সান্দ্রতা (viscosity) সংরক্ষণে।
জলে ভেজানো বীজ ছড়িয়ে এই গাছের চাষ করা হয়। প্রায় ছ'মাস ধরে নার্সারিতে রাখার পর এই বীজ চাষের মাঠে বপন করা হয়।
পেরিতো মোরেনো হিমবাহ
পেরিতো মোরেনো () আর্জেন্টিনার সান্তা ক্রুজ রাজ্যের লস গ্লাসিয়ারেস ন্যাশনাল পার্কে অবস্থিত একটি হিমবাহ। আর্জেন্টেনীয় পেন্টাগনীয়ায় এটি একটি গুরুত্বপূর্ণ ও আর্কষনিয় পর্যটনকেন্দ্র।
আতাকামা মরুভূমি
আতাকামা মরুভূমি (স্পেনীয় ভাষায়: Desierto de Atacama "দেসিয়ের্তো দে আতাকামা") উত্তর চিলিতে অবস্থিত একটি শীতল, শুষ্ক, বৃষ্টিবিহীন মরুভূমি অঞ্চল। এটি পশ্চিমে প্রশান্ত মহাসাগর উপকূলস্থিত পর্বতমালা কর্দিলেরা দে লা কোস্তা এবং পূর্বে আন্দেস পর্বতমালা দ্বারা আবদ্ধ। উত্তরে মরুভূমিটি তারাপাকা অঞ্চল হয়ে পেরু সীমান্ত পর্যন্ত চলে গেছে। এখানে একশ বছরে গড়ে তিন থেকে চার বার বৃষ্টিপাত হয়। ফলে আতাকামা মরুভূমি বিশ্বের শুষ্কতম অঞ্চলগুলির একটি। মরুভূমিটি উত্তর-দক্ষিণে প্রায় ১০০০ কিলোমিটার দীর্ঘ এবং এটির আয়তন প্রায় ৩৬৩,০০০ বর্গকিলোমিটার।
তাপীয় বিপরীতায়নের (thermal inversion) কারণেই আতাকামাতে বৃষ্টিপাত কম হয়। অ্যান্টার্কটিক অঞ্চল থেকে হামবোল্ট সমুদ্রস্রোত যে শীতল পানি বয়ে নিয়ে আসে, তা সমুদ্রপৃষ্ঠের উপরিভাগের বায়ুকে শীতল করে, এবং গরম বায়ু উপরে উঠে যায়। এই উষ্ণ বায়ু আতাকামা মরুভূমিতে কুয়াশার ও স্ট্র‌্যাটাস মেঘের সৃষ্টি করে, কিন্তু বৃষ্টিপাত হয় না বললেই চলে। ফলে কতিপয় সেচকৃত মরূদ্যান ছাড়া আতাকামা মরুভূমিতে উদ্ভিজ্জ্জ্জ অত্যন্ত দোষ্প্রাপ্য। বিপরীতায়নের ফলে বিষুবরেখার কাছে অবস্থিত হওয়া সত্ত্বেও আতাকামা মরুভূমির তাপমাত্রা কম। উদাহরণস্বরূপ, আতাকামা মরুভূমিতে অবস্থিত চিলির আন্তোফাগাস্তা শহরের তাপমাত্রা এবং ১৭০০ কিলোমিটার দক্ষিণে অবস্থিত চিলির সান্তিয়াগো শহরের তাপমাত্রা মোটামুটি একই। গ্রীষ্মে এখানকার গড় তাপমাত্রা ১৮ ডিগ্রি সেলসিয়াস।
মরুভূমিটি ১৯শ শতকের শেষ দিকে এসে বলিভিয়া, পেরু ও চিলির বিবাদের কারণ হয়ে দাঁড়ায়। তিনটি দেশই এ অঞ্চলের মূল্যবান নাইট্রেট ও তামার ব্যাপারে আগ্রহী ছিল। আন্তোফাগাস্তার উত্তর-পূর্বে এবং ইকিক থেকে দেশের অভ্যন্তরভাগে সোডিয়াম নাইট্রেটের ভাণ্ডার ছিল। এই এলাকাগুলির অধিকাংশই প্রথমে বলিভিয়া ও পেরুর অধীনে ছিল, কিন্তু খনন শিল্পগুলিতে চিলির ব্যবসায়ীরা অনেক বিনিয়োগ করেছিলেন এবং তারা চিলির সরকারের সমর্থন পেতেন। প্রশান্ত মহাসাগরের যুদ্ধ (১৮৭৯-১৮৮৩) শেষে চিলি বিজয়ী হয়। আনকনের চুক্তির ফলে চিলি অঞ্চলটি নিয়ন্ত্রণে নেয়; বলিভিয়া তার সমগ্র পশ্চিম সমুদ্র উপকূল হারায়।
প্রথম বিশ্বযুদ্ধের আগ পর্যন্ত চিলি এখান থেকে প্রচুর প্রাকৃতিক সম্পদ আহরণ করে এবং চিলির সম্পদের এক বিরাট অংশের যোগান দেয় এই মরভূমি। এসময় বিশ্বের নাইট্রেট ব্যবসায় চিলির ছিল একক আধিপত্য। নাইট্রেট শিল্পের বিকাশের সুবিধার্থে ইকিক, কালদেরা, আন্তোফাগাস্তা, তালতাল, মেহিয়োনেস, এবং উত্তরে পিসাগুয়াতে সমুদ্র বন্দর নির্মাণ করা হয়, এবং সেগুলি থেকে উপকূলীয় পর্বতমালার মধ্যে দিয়ে অভ্যন্তরভাগে মরভূমি পর্যন্ত রেলপথ তৈরি করা হয়। কোন কোন বছরে ৩০ লক্ষ টন নাইট্রেট নিষ্কাশন করা হত। প্রথম বিশ্বযুদ্ধের পর কৃত্রিম নাইট্রেটের উদ্ভাবন আতাকামা থেকে নাইট্রেট নিষ্কাশনে ভাটার সৃষ্টি করে এবং চিলি নাইট্রেটের একটি আঞ্চলিক বাজারে পরিণত হয়। ফলে চিলি সরকার তামার খনিশিল্পে মনোযোগ দেন। বর্তমানে এই তামার খনিগুলিই অঞ্চলটির মূল আয়ের উৎস।
মরুভূমিতে স্থানে স্থানে হাজার খানেক লোক কৃষিকাজে নিয়োজিত। পিকাতে লেবুর চাষ হয়। সান পেদ্রো দে আতাকামার লবণাক্ত জলাভূমিগুলিতেও চাষাবাদ হয়। চুকিকামাতার কাছে কালামাতে লোয়া নদীর পানি সেচ করে আলু ও আলফালফা চাষ করা হয়।
স্ক্যান্ডিনেভিয়া
স্ক্যান্ডিনেভিয়া () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড ও ফারো দ্বীপপুঞ্জকেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।
স্ক্যান্ডিনেভিয়া তিনটি দেশ সুইডেন নরওয়ে ডেনমার্ক এই তিনটি রাজ্য মিলে স্ক্যান্ডিনেভিয়ান উপদ্বীপ এর মধ্য ফিনল্যান্ড কেও স্ক্যান্ডিনেভিয়ান এর মধ্য ধরা হয় । সর্বোপরি এই উপদ্বীপ একটি ভৌগোলিক, ঐতিহাসিক এবং একটি ভাষা গত ধারনা । স্ক্যান্ডিনেভিয়ান উপদ্বীপ কে ভাইকিং দের জন্ম স্থান বলা হয় । এটি পৃথিবীর ধনীতম দেশের মধ্য একটি । যেখানে বিশ্বযুদ্ধ - এর সময় ভারত, জার্মানি, জাপান, ইংল্যান্ড এর মতো দেশেরা প্রায় ধ্বংস প্রাপ্ত হয়ে যায় এই সময়ও স্ক্যান্ডিনেভিয়ান শহর গুলির উপর যুদ্ধর খুব বেশি প্রভাব পরেনি । এখানের পরিবেশ খুব মনরম, মানুষ জন সুন্দর এবং মিশুকে । সুখ সূচক এ নরওয়ে, ডেনমার্ক, আইস্ল্যাণ্ড, ফিনল্যান্ড, সুইডেন জথাক্রমে ১ ২ ৩ ৪ ৫ এর মধ্য রয়েছে । এখানে উচ্চ কর্মসংস্থান হার । এখানে খাজনার শতকরা বেশি উপার্জনের বেশিরভাগটাই এরা সরকার কে খাজনা দেয় মানুষের সঙ্গে সরকারের সম্পর্ক বন্ধুত্বপূর্ণ, এবং সরকার এখান কার মানুষদের জন্য বিভিন্ন সুযোগ সুবিধা দিয়া থাকে ।
কীর্তনখোলা নদী
কীর্তনখোলা নদী বাংলাদেশের দক্ষিণ-পশ্চিমাঞ্চলের বরিশাল এবং ঝালকাঠি জেলার একটি নদী। নদীটির দৈর্ঘ্য ১৬০ কিলোমিটার, গড় প্রস্থ ৪৯৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২১। এই নদীর তীরে বরিশাল শহর অবস্থিত।
কীর্তনখোলা নদীর শুরু হয়েছে বরিশাল জেলার শায়েস্তাবাদ হতে। গজালিয়ার কাছে গিয়ে এটি পতিত হয়েছে গাবখান খালে। কীর্তনখোলা মূলত আড়িয়াল খাঁ নদের একটি শাখা। আড়িয়াল খাঁর উৎপত্তি পদ্মা থেকে। বরিশাল ঘেঁষে কীর্তনখোলা নদী পশ্চিমে এগিয়ে নলছিটি থানার পাশ দিয়ে বয়ে গেছে। সেই সঙ্গে পরিচিতি পেয়েছে নাম। একটি অংশ ধানসিড়ি নাম নিয়ে কচা নদীতে গিয়ে মিশেছে। অপর অংশ মিলেছে বিষখালী নদীতে।
শায়েস্তাবাদ হতে নলছিটি অবধি নদীর দৈর্ঘ্য প্রায় ২১ কিলোমিটার। এ জায়গায় নদীটির প্রস্থ প্রায় আধা কিলোমিটার। ব্রিটিশ আমলে এটি আরো বেশি প্রমত্তা ছিলো, সেসময়ে এর প্রস্থ ছিলো ১ কিলোমিটারের মতো। গত ১ শতাব্দী ধরে চর পড়ে কীর্তনখোলার প্রস্থ কমে গেছে। এর পাশাপাশি পলি পড়ে নদীটির নাব্যতাও হ্রাস পেয়েছে।
কীর্তনখোলা নদীর উপরে বরিশাল নৌ বন্দর অবস্থিত, যা বাংলাদেশের ২য় বৃহত্তম নদী-বন্দর।
স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।
ওয়াদি রাম
ওয়াদি রাম (আরবি: وادي رم‎) জর্ডানের দক্ষিণ-পশ্চিমাঞ্চলে বালুপাথর এবং গ্রানাইট পাথরের একটি উপত্যকা। এটি জর্ডানের সবচেয়ে বড় ওয়াদি।
ওয়াদি
ওয়াদি (আরবি: وادي) আরবি শব্দ যা উপত্যকা বুঝাতে ব্যবহৃত হয়।
সিমবিয়ান
সিমবিয়ান মোবাইল ফোনের জন্য তৈরি একটি অপারেটিং সিসটেম। লাইব্রেরি, ইউজার ইসটারফেস, ফ্রেমওয়ার্ক ইত্যাদি সহ এর যাবতিয় টুলস সিমবিয়ান লিমিটেড এর ডেভেলপ করা। এটি এআরএম প্রসেসরে উপযুক্ত। ২০১০ সাল পর্যন্ত সিমবিয়ান ছিল সবচেয়ে জনপ্রিয় মোবাইল অপারেটিং সিস্টেম।২০১০ সালে অ্যান্ড্রয়েড বের হওয়ার পর এটি ধীরে ধীরে জনপ্রিয়তা হারিয়ে ফেলে।
২০১০ সালে এস ৬০ প্লাটফরমের দ্বারা মুক্তি পাওয়া সিমবিয়ানের সর্বশেষ সংস্করণ সিমবিয়ান ৩ সর্বপ্রথম ব্যবহৃত হয় নোকিয়া এন ৮ এ। ২০১১ সালের মে মাসে সিমবিয়ান অ্যানা মুক্তি পায়।এরপর ১১ ফেব্রুয়ারী,২০১১ সালে নোকিয়া মাইক্রোসফট এর সাথে উইন্ডোজ ফোন বাজারে আনার পরিকল্পনা করে। তারপর ২২ জুন,২০১১ সালে নোকিয়া অফিসিয়ালি সিমবিয়ান ফোন উৎপাদন বন্ধ করে। নোকিয়ার সর্বশেষ সিমবিয়ান স্মার্টফোন হলো নোকিয়া ৮০৮ পিউরভিউ
সিরিজ ৪০
সিরিজ ৪০ (সংক্ষিপ্ত রূপ এস৪০) হল একটি সফটওয়্যার প্ল্যাটফর্ম এবং ব্যবহারকারী ইন্টারফেস (ইউআই) অ্যাপ্লিকেশন সফটওয়্যার যা নকিয়ার বিস্তৃত পরিসরের মধ্য-স্তর বৈশিষ্ট্য ফোন, এটি বিলাসবহুল ফোনের ভেরতু লাইন। এটি একটি বিশ্বের সবচেয়ে ব্যাপকভাবে ব্যবহৃত মোবাইল ফোন প্লাটফর্ম এবং কয়েক'শ মিলিয়ন ডিভাইসের অন্তর্ভুক্ত ছিল। ২৫শে জানুয়ারি, ২০১২ সালে নকিয়া কোম্পানি ১.৫ বিলিয়ন সিরিজ ৪০ ডিভাইসের বিক্রি হয়েছে বলে ঘোষণা করে।
ফ্লেন্সবুর্গ
ফ্লেন্সবুর্গ () উত্তর-পশ্চিম জার্মানিতে শ্লেসভিগ-হোলষ্টাইন রাজ্যের উত্তরাংশে, বাল্টিক সাগরের ফ্লেন্সবুর্গ ফিয়র্ডের তীরে, ডেনমার্কের সাথে সীমান্তে অবস্থিত বন্দর শহর। এই শহরে বৃহদাকার জাহাজ নির্মাণ কারখানা, চিনি ও "স্মোক্‌ড" মাছ তৈরির কারখানা, রাম নামক মদ ও কাগজ তৈরির শিল্প আছে। এখানে ১৪শ শতকে নির্মিত সেন্ট নিকোলাসের গথিক ধাঁচের গির্জা এবং একটি ঐতিহাসিক জাদুঘর আছে। ফ্লেন্সবুর্গ শহরটি দক্ষিণ শ্লেসভিগ অঞ্চলের কেন্দ্র। কিল ও লুবেক শহরের পরেই এটি শ্লেসভিগ-হোলষ্টাইন রাজ্যের তৃতীয় বৃহত্তম শহর।
ফ্লেন্সবুর্গ লোকালয়টি ১২শ শতকে প্রতিষ্ঠিত হয়। ১২৮৪ সালে এটি পৌর শহরের মর্যাদা পায়। এরপর এটি বেশ কয়েকবার ডেনমার্ক ও সুইডেনের আক্রমণে শিকার হয়। ১৮৪৮ সালে এটি ডেনমার্ক-নিয়ন্ত্রিত শ্লেসভিগের রাজধানীতে পরিণত হয়। ১৮৬০-এর দশকে শহরটি প্রুশিয়ার অধীনে চলে আসে। প্রথম বিশ্বযুদ্ধের পরে একটি গণভোটে এখানকার অধিবাসীরা জার্মানির অন্তর্ভুক্ত হবার ব্যাপারে মত দেন। দ্বিতীয় বিশ্বযুদ্ধের সময় ফ্লেন্সবুর্গ জার্মানির একটি গুরুত্বপূর্ণ নৌঘাঁটি ছিল এবং মিত্রশক্তির বোমাবর্ষণে শহরটির ব্যাপক ক্ষতি হয়। এখানে প্রায় ৮৫ হাজার লোকের বাস।
ফ্লেন্সবুর্গের সবচেয়ে কাছে অবস্থিত বড় শহরগুলির মধ্যে আছে ৮৬ কিলোমিটার দক্ষিণে অবস্থিত জার্মানির কিল শহর এবং ৯২ কিলোমিটার উত্তর-পূর্বে অবস্থিত ডেনমার্কের ওডেনজে শহর। ফ্লেন্সবুর্গ ডেনমার্কের সাথে সীমান্ত থেকে প্রায় ৭ কিলোমিটার দূরে অবস্থিত।
জার্মানিতে ফ্লেন্সবুর্গ বেশ কিছু কারণে পরিচিত। এখানে জার্মানির সমস্ত ট্রাফিক আইন লঙ্ঘনকারীদের ডাটাবেস বা তথ্যভাণ্ডার সংরক্ষিত আছে। ফ্লেন্সবুর্গে উৎপন্ন বিয়ার "ফ্লেন্সবুর্গার পিলজেনার" বা সংক্ষেপে "ফ্লেন্স" বিশেষ খ্যাত। ফ্লেন্সবুর্গ শহর জার্মানির সংখ্যালঘু ডেনীয় সম্প্রদায়টির কেন্দ্র শহর।
কিল
কিল () উত্তর-মধ্য জার্মানির শ্লেসভিগ-হোলষ্টাইন রাজ্যে, বাল্টিক সাগরের তীরে, নর্ড-অস্টজে খাল বা কিল খালের পূর্ব প্রবেশপথে অবস্থিত একটি বন্দর শহর। এটি শ্লেসভিগ-হোলষ্টাইন রাজ্যের রাজধানী ও জনসংখ্যার দিক থেকে বৃহত্তম শহর। কিল হামবুর্গ থেকে প্রায় ৯০ কিলোমিটার উত্তর অবস্থিত। ভৌগলিকভাবে উত্তর জার্মানিতে, জুটলান্ড উপদ্বীপের দক্ষিণ-পূর্ব প্রান্তে, বাল্টিক সাগরে দক্ষিণ-পশ্চিম তীরে অবস্থানের কারণে কিল শহর জার্মানির অন্যতম প্রধান বন্দর। এর চমৎকার প্রাকৃতিক পোতাশ্রয়টি মূলত একটি স্রোতহীন ফিয়র্ড; এ কারণে এটি ১০ম শতক থেকেই একটি গুরুত্বপূর্ণ বন্দর। মৎস্যশিল্প, জাহাজ নির্মাণ এবং নৌযান রক্ষণাবেক্ষণের শিল্প ছাড়াও এখানে সাবান, খাদ্যদ্রব্য, যন্ত্রপাতি, এবং পশমের দ্রব্যের কারখানা আছে। কিল শহরে একটি বিশ্ববিদ্যালয় আছে; কিল বিশ্ববিদ্যালয় ১৬৬৫ সালে স্থাপিত হয়।
কিল শহর ১২৮৪ সালে হানজেয়াটীয় লিগের একটি সদস্য শহর হয়। ১৭৭৩ সালে এটি ডেনমার্কের শাসনাধীনে আসে। ১৮৬৬ সালে এটি শ্লেসভিগ-হোলষ্টাইনের অংশ হিসেবে প্রুশিয়ার অন্তর্ভুক্ত হয়।
কিল শহর ঐতিহ্যগতভাবে জার্মান নৌবাহিনীর বাল্টিক সাগর নৌবহরের কেন্দ্র। প্রথম বিশ্বযুদ্ধে শহরটি জার্মানির রাজকীয় নৌবাহিনীর সদর দফতর ছিল। ২য় বিশ্বযুদ্ধেও এটি একটি গুরুত্বপূর্ণ নৌঘাঁটি ছিল; মিত্রশক্তি এখানে তখন ব্যাপক বোমাবর্ষণ করে। এখান উচ্চতর প্রযুক্তি সম্বলিত জাহাজ নির্মাণ কেন্দ্র আছে। কিল খাল বিশ্বের ব্যস্ততম কৃত্রিম খাল। কিল বন্দর থেকে অনেক যাত্রীবাহী ফেরি সুইডেন ও অন্যান্য দেশের উদ্দেশ্যে প্রতিদিন যাত্রা করে।
কিল শহরে লোকেরা সমুদ্রে নৌবিহার করতে ভালবাসে। এখানে বিভিন্ন আন্তর্জাতিক সেইলিং বা নৌ-চালনা প্রতিযোগিতা অনুষ্ঠিত হয়। এদের মধ্যে সাংবাৎসরিক কিল সপ্তাহ প্রতিযোগিতাটি বিশ্বের সর্ববৃহৎ নৌ-চালনা প্রতিযোগিতা। ১৯৩৬ ও ১৯৭২ সালের অলিম্পিক গেমসের নৌ-চালনা ইভেন্টটি কিল শহরেই অনুষ্ঠিত হয়েছিল।
বর্তমানে কিল শহরে প্রায় ২ লক্ষ ৩৪ হাজার লোকের বাস। কিলের জনগণের মাথাপিছু আয় ২০০৫ সালে ছিল ৩৫ হাজার ইউরোর বেশি, যা জার্মানির জাতীয় গড়ের চেয়ে অনেক বেশি এবং ইউরোপীয় ইউনিয়নের মাথাপিছু গড় আয়ের প্রায় দেড় গুণ।
উত্তর আফ্রিকা
উত্তর আফ্রিকা () আফ্রিকা মহাদেশের উত্তরতম অঞ্চল। এটি সাহারা মরুভূমির মাধ্যমে সাহারা-নিম্ন আফ্রিকা হতে আলাদা। ভূ-রাজনৈতিক দৃষ্টিকোণ থেকে গৃহীত জাতিসংঘের সংজ্ঞানুযায়ী নিচের সাতটি দেশ ও অঞ্চল উত্তর আফ্রিকা গঠন করেছে:
* পশ্চিম সাহারা একটি বিতর্কিত অঞ্চল। এটি মূলত মরক্কোর অধীনে অবস্থিত হলেও একটি গোষ্ঠী অঞ্চলটির স্বাধীনতার জন্য লড়াই করে যাচ্ছে।
মরক্কোর ভূমধ্যসাগরীয় তীরে কিছু স্পেনীয় শহর তথা ছিটমহল আছে। এগুলি "প্লাসাস দে সোবেরানা" নামে পরিচিত। অনেক সময় মোরিতানিয়াকেও উত্তর আফ্রিকার অন্তর্ভুক্ত করা হয়।
মাগরেব অঞ্চলটি আলজেরিয়া, মরক্কো, তিউনিসিয়া এবং লিবিয়া নিয়ে গঠিত। অনেক সময় উত্তর আফ্রিকার দেশগুলিকে মধ্যপ্রাচ্যের অংশ হিসেবে গণ্য করা হয়। মিশরের সিনাই উপদ্বীপ এশিয়া মহাদেশে পড়েছে বলে মিশরকে একটি আন্তঃমহাদেশীয় রাষ্ট্র হিসেবে গণ্য করা হয়।
মেল ব্ল্যাংক
মেলভিন জোরোম ব্ল্যাংক (৩০ মে, ১৯০৮ - ১০ জুলাই ১৯৮৯) যিনি মেল ব্ল্যাংক নামে পরিচিত জনপ্রিয় মার্কিন কন্ঠ শিল্পিও কৌতুকঅভিনেতা। দীর্ঘ ৬০ বছর তিনি আমেরিকান বেতারও টেলিভিশনে কাজ করেছেন। ওয়ার্নার ব্রাদারসের কার্টুন চরিত্রের কন্ঠ দেয়ার মাধ্যমে তিনি সবচেয়ে বেশী জনপ্রিয়তা লাভ করেন। বাগস বানি, ড্যাফি ডাক, পর্কি পিগ, স্যাম, সিলভেস্টার, ফগহর্ন লেগহর্ন, কয়োটি, সেসিল, পিপি, এলমার, সহ শতাধিক কার্টুন চরিত্রের ভয়েস/কন্ঠ তিনি দিয়েছেন। তাকে 'ম্যান অব থাউজ্যান্ড ভয়েস' হাজার কন্ঠি মানুষ বলে ডাকা হয়।
ড্যাফ্ পান্ক
ড্যাফ্ পাংক দুই ফরাসি বাদক গি মানুয়েল দ্য হোমেম-ক্রিস্টো ও থমাস বাংর্টার এর ইলেকট্রনিক মিউজিক দল। ড্যাফ্ পাংক ৭ বার গ্র্যামি পুরস্কারের জন্য মনোনয়ন লাভ করেছে।
আইফেল পর্বতমালা
আইফেল পর্বতমালা () পশ্চিম জার্মানির রাইনলান্ড-প্‌ফাল্‌ৎস রাজ্যের উত্তর-পশ্চিমাংসে অবস্থিত একটি মালভূমি বা নিম্ন উচ্চতার পর্বতমালা। এর দক্ষিণ-পূর্ব সীমানায় মোজেল নদী, উত্তর-পূর্বে রাইন নদীর গিরিখাত, উত্তরে হোএস ফেন পাহাড়গুলি এবং পশ্চিমে বেলজিয়াম ও লুক্সেমবুর্গের আর্দেন পর্বতমালা। আইফেল মালভূমিটি একটি পরিত্যক্ত, জলাভূমিতে ভরা মালভূমি এলাকা। এখানে অনেক মৃত আগ্নেয়গিরির চূড়া ও জ্বালামুখ দেখতে পাওয়া যায়। হোএ আখ্‌ট নামক জায়গাটি এর সর্বোচ্চ বিন্দু, সমুদ্র সমতল থেকে যার উচ্চতা ৭৪৬ মিটার। এখানে লোহা ও সীসার আকরিক ছিল, কিন্তু ১৯শ শতকের মধ্যেই এগুলি নিঃশেষ হয়ে যায়।
আইফেলের উত্তরের পাহাড়গুলি আরগেবির্গে নামে পরিচিত। এগুলি আর নদীর উত্তরে আরভাইলার জেলাতে অবস্থিত। আর নদীর দক্ষিণে অবস্থিত পাহাড়গুলি হোএ আইফেল নামে পরিচিত; এখানেই হোএ আখ্‌ট নামের সর্বোচ্চ পাহাড়টি অবস্থিত। পশ্চিমে বেলজিয়ামের সাথে সীমান্তে পাহাড়গুলি শ্নাইফেল নামে পরিচিত; এগুলি প্রায় ৭০০ মিটার পর্যন্ত উঠে গেছে। দক্ষিণের পাহাড়গুলির উচ্চতা কম; এগুলির মধ্য দিয়ে অনেকগুলি নদী উত্তর-দক্ষিণ বরাবর চলে গেছে এবং মোজেল নদীতে পড়েছে। এদের মধ্যে কুল নদী বৃহত্তম; কুল নদীর দুই পাশের পাহাড়গুলিকে কুলভাল্ড বলে। এরও দক্ষিণে মোজেল নদীর উত্তর তীরে ফোরাইফেল নামের পাহাড়শ্রেণীর মাধ্যমে আইফেল পর্বতমালার সমাপ্তি ঘটেছে।
২০০৪ সাল থেকে আইফেল পর্বতমালার প্রায় ১১০ বর্গকিমি এলাকা আইফেল জাতীয় উদ্যান আকারে সংরক্ষণ করা হয়েছে। আইফেল অঞ্চলে ফর্মুলা ওয়ান রেসিঙের একটি প্রতিযোগিতা নুরবুর্গরিং প্রতি বছর অণুষ্ঠিত হয়। আইফেল পর্বতমালার ভেতর দিয়ে রোমানেরা কোলন শহরে পানি সরবরাহের জন্য একটি দীর্ঘ পানিবাহী নালা তৈরি করেছিল, যা বর্তমানে প্রত্নতাত্ত্বিকদের জন্য একটি উল্লেখযোগ্য বিষয়।
ড্যামিয়ান মার্লে
ড্যামিয়ান মার্লে
ড্যামিয়ান রবার্ট নেস্টা "জুনিয়র গংগ" মার্লে (জন্ম ২১, জুলাই, ১৯৭৮), ৩ বার গ্র্যামি জয়ী রেগে আর্টিস্ট, মানবাধিকার কর্ম ও প্রয়াত রেগে লিজেন্ড বব মার্লের কনিশ্ঠ সন্তান।বাবার মৃত্যুর সময় তার বয়স ছিল ২বছর। ড্যামিয়ান তার মার্লে ও সিন্ডি ব্রেকস্পিয়ারের, মিষওয়ার্লড ১৯৭৬,এর ১মাত্র সন্তান। ড্যামিয়ানের ডাকনাম জুনিয়র গংগ তার বাবা টাফ গংগ থেকে নেয়া। ১৩ বছর বয়স থেকে সে সঙ্গিত পরিবেশন করছে।
সংযোগ Damian Marley
ওয়াইক্লেফ জঁ
ওয়াইক্লেফ জঁ () (জন্ম ১৭ই অক্টোবর, ১৯৭২) একজন হাইতীয়-মার্কিনী সঙ্গীতশিল্পী ও সঙ্গীত পরিচালক। তিনি হিপহপ ত্রয়ী "দ্য ফুজিস"-এর প্রাক্তন সদস্য। ওয়াইক্লেফের ৩ কোটিরও বেশি অ্যালবাম বিক্রি হয়েছে; তিনি একজন মাল্টি-প্লাটিনাম শিল্পী।
উনিশে এপ্রিল (চলচ্চিত্র)
উনিশে এপ্রিল (ইংরেজি ভাষায়: 19th April) ঋতুপর্ণ ঘোষ পরিচালিত বাংলা চলচ্চিত্র যা ১৯৯৪ সালে মুক্তি পায়।ভারতের জাতীয় চলচ্চিত্র পুরস্কার ১৯৯৫
হর্ষবর্ধন (দ্ব্যর্থতা নিরসন)
হর্ষবর্ধন বলতে নিচের যেকোনটি বোঝাতে পারে:
হর্ষবর্ধন (চরিত্র)
হর্ষবর্ধন বাংলা সাহিত্যের একটি হাস্যরসপূর্ণ চরিত্রের নাম, যার স্রষ্টা শিবরাম চক্রবর্তী। হর্ষবর্ধন, তার ছোট ভাই গোবর্ধন, তার স্ত্রী, এবং লেখক শিবরাম নিজে বেশ কিছু বিদ্রূপাত্মক ছোটগল্পের বিষয়বস্তু। তীক্ষ্ণ বুদ্ধি, শব্দের খেলা এবং ভালমানুষি আচরণ এই চরিত্রগুলির মূল বৈশিষ্ট্য। হর্ষবর্ধন কাঠের চোরাকারবারে সফল এক ব্যবসায়ী যে পশ্চিমবঙ্গের রানাঘাটে বাস করে। দৈনন্দিন বিভিন্ন ব্যাপারে নিজের অজ্ঞতা ঢাকার জন্য সে তার ছোট ভাই ও স্ত্রীর কাছে বিভিন্ন আজগুবি ব্যাখ্যা দিতে ভালবাসে।
হর্ষবর্ধন
হর্ষবর্ধন বা হর্ষ (৫৯০–৬৫৭) উত্তর ভারতের এক খ্যাতনামা সম্রাট যিনি ৬০৬ থেকে ৬৪৭ খ্রিস্টাব্দ (মতান্তরে ৬৪৮ খ্রিস্টাব্দ) পর্যন্ত শাসন করেন। তিনি পুষ্যভূতি বংশীয় রাজা প্রভাকর বর্ধনের সন্তান ছিলেন।
৬ষ্ঠ শতকের মাঝের দিকে গুপ্ত সাম্রাজ্যের পতন ঘটলে উত্তর ভারত ছোট ছোট প্রজাতন্ত্র ও রাজ্যে বিভক্ত হয়ে পড়ে। বড় ভাই থানেসারের রাজা রাজ্যবর্ধন গৌড়ের সম্রাট শশাংকের হাতে নিহত হলে ৬০৬ সালে হর্ষকে রাজা ঘোষণা করা হয়; তখন তার বয়স ছিল মাত্র ১৬ বছর। হর্ষ পাঞ্জাব থেকে মধ্য ভারত পর্যন্ত প্রজাতন্ত্রগুলিকে একত্রিত করেন। ক্ষমতার শীর্ষে পশ্চিমে পাঞ্জাব থেকে শুরু য়ে পূর্ব বঙ্গ ও ওড়িশা পর্যন্ত এবং নর্মদা নদীর উত্তরে অবস্থিত সমস্ত সিন্ধু-গাঙ্গেয় অববাহিকাতে হর্ষবর্ধনের রাজত্ব বিস্তৃত ছিল। নর্মদার দক্ষিণে রাজ্য বিস্তার করার চেষ্টা করার সময় দক্ষিণে চালুক্য বংশীয় রাজা দ্বিতীয় পুলকেশী-র কাছে পরাজিত হন ৬১৮-৬১৯ সালে।
হর্ষের রাজত্বে সুশাসন এবং শান্তি বজায় থাকার কারণে বহুদূর দেশ থেকেও বহু শিল্পী , বিদ্বান ব্যক্তি ও ধর্ম প্রচারক তাঁর রাজসভায় সমাদৃত হন[২]। চাইনিস পরিব্রাজক xuansang রাজা হর্ষের রাজসভায় উপনীত হন এবং তাঁর রাজসভার সুবিচার এবং রাজার দানশীলতার সম্বন্ধে [২] প্রশস্তি বাক্য লেখেন নিজের ভ্রমণকাহিনীতে।
হর্ষবর্ধন কবিতা ও নাটক লিখতেন। তিনি "নাগানন্দ", "প্রিয়দর্শিকা" এবং "রত্নাবলী" নামের তিনটি সংস্কৃত নাটক লেখেন। কনৌজ শহর ছিল হর্ষবর্ধনের রাজধানী এবং এখানে শিল্প-সাহিত্যের চর্চা হত। বিখ্যাত বাণভট্ট হর্ষবর্ধনের সভাকবি ছিলেন। তিনি হর্ষবর্ধনের জীবনীমূলক গ্রন্থ "হর্ষচরিত" রচনা করেন; এটি ছিল সংস্কৃত ভাষায় রচিত প্রথম ঐতিহাসিক কাব্যগ্রন্থ। হর্ষবর্ধন বৌদ্ধধর্মের অনুসারী ছিলেন; তিনি ভারতে বহু বৌদ্ধ মন্দির নির্মাণ করেন এবং নালন্দা মহাবিদ্যালয়ে অনেক দান করেন। তিনিই প্রথম ভারতীয় রাজা যিনি চীনের সাথে কূটনৈতিক সম্পর্ক স্থাপন করেন।
২। International Dictionary of Historic Places: Asia and Oceania by Trudy Ring, Robert M. Salkin, Sharon La Boda p. 507
থেনোবিয়া কামপ্রুবি আইমার
থেনোবিয়া কামপ্রুবি আইমার (স্পেনীয় ভাষায়: Zenobia Camprubí Aymar) (৩১শে আগস্ট, ১৮৮৭ – ২৫শে অক্টোবর, ১৯৫৬) একজন স্পেনীয় লেখিকা ও কবি ছিলেন। তিনি রবীন্দ্রনাথ ঠাকুরের কবিতা স্পেনীয় ভাষাতে অনুবাদ করার জন্য খ্যাতিলাভ করেন।
থেনোবিয়া স্পেনের বার্থেলোনা প্রদেশের মালগ্রাত দে মার শহরে পুয়ের্তো রিকান মা এবং কাতালান বাবার ঘরে জন্ম নেন। পরবর্তীতে তিনি পড়াশোনার জন্য মার্কিন যুক্তরাষ্ট্রের কলাম্বিয়া বিশ্ববিদ্যালয়ে চলে যান। স্পেনের গৃহযুদ্ধের সময় ১৯৩৬ থেকে ১৯৩৯ সাল পর্যন্ত তিনি কিউবা তথা কুবাতে ছিলেন। সেসময় তিনি "দিয়ারিও" নামের দিনপঞ্জি রচনা করেন। শেষ পর্যন্ত তিনি মার্কিন যুক্তরাষ্ট্রের ম্যারিল্যান্ড বিশ্ববিদ্যালয়ের একজন অধ্যাপক হন। তিনি নোবেল বিজয়ী স্পেনীয় সাহিত্যিক হুয়ান রামোন হিমেনেথকে ১৯১৬ সালে বিয়ে করেন। হিমেনেথ ১৯৫৬ সালে সাহিত্যে নোবেল পুরস্কার লাভের মাত্র দুই দিন পরে জরায়ুর ক্যান্সারে তিনি মারা যান।
দে'জ পাবলিশিং
দে’জ পাবলিশিং একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।
ভিয়েতনামের অর্থনীতি
চীনা ও ভিয়েতনামীয় রাজতন্ত্রের সময় ভিয়েতনামের সমাজ ছিল কৃষিভিত্তিক। ধান ছিল এর প্রধান উৎপন্ন কৃষিদ্রব্য। ফরাসি ঔপনিবেশিক শাসনের সময় কৃষির আধিপত্য বজায় থাকলেও সাধারণ চাষাবাদের চেয়ে কৃষিদ্রব্য রপ্তানির উপর জোর দেওয়া হয়। ফলে ধানের পাশাপাশি কফি, চা, রবার এবং অন্যান্য ক্রান্তীয় শস্য উৎপাদন শুরু হয়। বড় শহরগুলিতে ক্ষুদ্র শিল্প ও বাণিজ্য খাতের বিকাশ ঘটে কিন্তু ফ্রান্সের সাথে প্রতিযোগিতার সৃষ্টি হবে বলে ফরাসি ঔপনিবেশিক শাসকেরা এগুলিকে তেমন উৎসাহিত করেননি।
১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।
অ্যাংলো-ভারতীয়
অ্যাংলো-ভারতীয় ঔপনিবেশিক শাসনামলে ভারতীয় সমাজে একটি সম্পূর্ণ পৃথক বৈশিষ্টের বর্গ বা জনগোষ্ঠী। সপ্তদশ ও অষ্টাদশ শতকে যেসব ইংরেজ বণিক ব্যবসা-বাণিজ্যের জন্য ভারতে আসে, ব্রিটেনে ফিরে যাবার পর তাদের অ্যাংলো-ভারতীয় নামে অভিহিত করা হতো। এদেরকে ‘পূর্ব ভারতীয়’ও বলা হতো এবং খুব ধনীদের বলা হতো ‘নবাব’। ব্রিটিশ পার্লামেন্টে ‘ভারতীয়’ বা পূর্ব ভারতীিদের গড়ে তোলা শক্তিশালী লবি এবং ব্রিটিশ সমাজে ‘নবাব’দের প্রাধান্যের উল্লেখ দেখা যায় অষ্টাদশ শতকের ইংরেজি সাহিত্যে। কিন্তু ভারতের অ্যাংলো-ভারতীয়রা ছিল সম্পূর্ণ পৃথক বৈশিষ্টের নব্য সামাজিক শ্রেণী। এরা ছিল ব্রিটিশ পিতা ও ভারতীয় মাতার সন্তান। স্থানীয় ভারতীয় এবং ইংরেজরা সংকরজাত এই অ্যাংলো-ভারতীয়দের ‘বর্ণসংকর’ রূপে অবজ্ঞা করত এবং এদের সঙ্গে সকল প্রকার সামাজিক সম্পর্ক পরিহার করত।
ইতিহাসে দেখা যায় যে, স্পেনীয় বা পর্তুগীজ, ব্রিটিশ বা মুগল সকল বিদেশী শাসনামলে এই বিদেশীরা যে দেশেই বসতি স্থাপন করেছে সেখানে প্রায় অপরিহার্যভাবেই সৃষ্টি করেছে এই মিশ্র ধরনের সম্প্রদায়। বাংলায়ও এর ব্যতিক্রম ঘটে নি। উনিশ শতকের প্রথম দিকের পূর্ব পর্যন্ত ব্রিটিশ সামরিক ও বেসামরিক কর্মকতা, ব্যবসায়ী ও ভাগ্যাম্বেষী অভিযাত্রিদের খুব কমসংখ্যকই বাংলায় বসবাসের জন্য তাদের পরিবার পরিজনকে সঙ্গে নিয়ে আসতেন। বাংলায় তাদের জীবনযাত্রা স্বাভাবিক করার জন্য এদের অনেকের মধ্যেই রক্ষিতা ও দাসী রাখার প্রবণতা দেখা যায়। এদের কিছুসংখ্যক এদেশীয় মহিলাদের বিয়েও করে। উনিশ শতকের শেষের দিকে এদের সন্তান-সন্ততিরা বেশ বড় আকারের একটা সম্প্রদায় গড়ে তোলে। এসব সন্তানদের বিশেষত বৈধ সন্তানদের বড় একটা অংশকে শিক্ষার জন্য ব্রিটেনে পাঠানো হতো। ব্রিটিশ সমাজে তাদের অবনমিত অবস্থার কারণে বাধ্য হয়ে তারা চাকরির সন্ধানে নিজেদের জন্মভূমিতে ফিরে আসে। প্রধানত রেলওয়ে, স্টীমার সার্ভিস, ডাক বিভাগ এবং নিম্নস্তরের সরকারি পদেই এই বর্ণসংকররা বেশিরভাগ চাকরি লাভ করে। পরে তারা পাট ব্যবসাসহ নানা ধরনের শিল্প প্রতিষ্ঠান ও বাণিজ্যিক সংস্থায় যোগ দেয়।
বিশ শতকের প্রথম দশকের পূর্বপর্যন্ত এই সংকর সম্প্রদায়ের সামাজিক পরিচয়ের জন্য কোন আইনগত অভিধা ছিল না। তারা বর্ণসংকর, অ্যাংলো-ইন্ডিয়ান, ইউরেশিয়ান, ইন্দো-ব্রিটন, ইত্যাদি নামে পরিচিত হতো। ১৯১১ সালের পূর্বেকার আদমশুমারিতে তাদের ইউরেশিয়ান হিসেবে গণ্য করা হয়। এই ইউরেশিয়ান বলতে কেবল সংকর সম্প্রদায়কেই নয়, ইউরোপীয়, মধ্যএশীয় এবং অন্যান্য এশীয় দেশের নাগরিকদেরও বোঝাত। ১৯১১ সালের আদমশুমারিতে ভারত ও বাংলা সরকার প্রথম সরকারিভাবে অ্যাংলো-ইন্ডিয়ান পরিচয়ের উল্লেখ করেন। এই আদমশুমারি অনুসারে ভারতীয় মাতা ও ব্রিটিশ পিতার সন্তান এবং যেকোনো অবস্থায় বাংলায় বসবাসরত সকল ইউরোপীয়কে অ্যাংলো-ইন্ডিয়ানরূপে চিহ্নিত করার ব্যবস্থা নেয়া হয়।
১৯২১ সালে অ্যাংলো-ভারতীয়রা সংখ্যায় মাত্র ২৫ হাজার হলেও রাজনৈতিক ও অর্থনৈতিক উভয় ক্ষেত্রেই এরা ছিল অত্যন্ত প্রভাবশালী। ২৫০ সদস্যের আইন পরিষদে (১৯১৯ সালের ভারত শাসন আইনের আওতায়) ২৫ জন অ্যাংলো-ভারতীয় সদস্যের উপস্থিতি থেকেই এই সম্প্রদায়ের প্রভাব অণুধাবন করা যায়। এমনকি ১৯৩৫ সালের সংবিধানে তাদের জন্য আইনসভার ৪টি আসন সংরক্ষিত ছিল।
রিচার্ড লিংকলেটার
রিচার্ড লিংকলেটার (ইংরেজি ভাষায়: Richard Linklater) (জন্ম: ৩০শে জুলাই, ১৯৬০) মার্কিন চলচ্চিত্র পরিচালক ও চিত্রনাট্যকার। তিনি বিফোর সানসেট সিনেমার জন্য "সেরা অ্যাডাপ্টেড চিত্রনাট্য" বিভাগে অস্কার (একাডেমি পুরস্কার) মনোনয়ন পেয়েছিলেন।
লিংকলেটারকে মার্কিন চলচ্চিত্রের "শ্মিট যুগ"-এর অন্যতম সেরা পরিচালক হিসেবে আখ্যায়িত করা হয়। শ্মিট যুগ ছিল মার্কিন স্বাধীন চলচ্চিত্রের যুগ। কোয়েন্টিন টারান্টিনো বা স্পাইক লি-র পাশাপাশি লিংকলেটারও সে যুগকে সমৃদ্ধ করেছেন। লিংকলেটারের ক্যারিয়ারের একটি বিশেষ দিক হল, তিনি অন্য অনেক স্বাধীন চলচ্চিত্র নির্মাতার মত ঝড়ে পড়েননি। প্রতিনিয়ত বর্ণনাধর্মী সুন্দর সুন্দর সিনেমা বানিয়ে গেছেন। আর এই সবগুলো সিনেমার বাজেটই ছিল খুব কম।
কান্ট্রি কোড টপ-লেভেল ডোমেইন
কান্ট্রি কোড টপ লেভেল ডোমেইন (সংক্ষেপেঃ সিসিটিএলডি; Country code top-level domain (CCTLD) হল ইন্টারনেট টপ লেভেল ডোমেইন যা একটি দেশ অথবা একটি অঞ্চলের জন্য সাধারনভাবে সংরক্ষিতভাবে ব্যবহার করে।
* বিদেশী নিবন্ধন অনুমতি দিয়েছে।
* বিদেশী নিবন্ধন অনুমতি দিয়েছে।
.ইন
.ইন হল ভারতের জন্য ইন্টারনেট দেশ কোড টপ লেভেল ডোমেইন (সিসিটিএলডি)। ইনরেজিষ্ট্রী .ইন-এর নিবন্ধন ও ব্যবস্থাপনা নিয়ন্ত্রণ করে। মার্চ ২০১০ সালের হিসাবে, ৬১০,০০০ ডোমেইন নাম পর্যন্ত বৃদ্ধি পেয়েছে, যার নিবন্ধনের ৬০% ভারত থেকে হয়েছে এবং বাকি ৪০% বিদেশ থেকে হয়েছে। অক্টোবর ২০১১ সালের হিসেবে, নিবন্ধনের সংখ্যা ১ মিলিয়ন ডোমেইন নাম ছাড়িয়ে যায়।
লন্ডন বইমেলা
লন্ডন বইমেলা (ইংরেজি ভাষায়: London Book Fair, "লন্ডন বুক ফেয়ার") ইংল্যান্ডের লন্ডনে আয়োজিত একটি বৃহৎ গ্রন্থপ্রকাশন সংক্রান্ত বাণিজ্যমেলা। সাধারণত এই মেলা আয়োজিত হয় এপ্রিল মাসে। প্রতি অক্টোবরে আয়োজিত ফ্রাঙ্কফুর্ট পুস্তকমেলার মতো বৃহদায়তন না হলেও সাম্প্রতিক কালে লন্ডন বইমেলার গুরুত্ব ও পরিধি অনেকটাই বৃদ্ধিপ্রাপ্ত হয়েছে। বর্তমানে একশোটিরও বেশি দেশের প্রায় ২৩,০০০ প্রকাশক, গ্রন্থবিক্রেতা, লিটারারি এজেন্ট, গ্রন্থাগারিক, গণমাধ্যম ও শিল্প সরবরাহকারী এই মেলায় অংশ নেন। বই প্রকাশকরা লন্ডনে এসে তাদের প্রকাশিতব্য বইয়ের প্রচার চালান এবং অন্যান্য প্রকাশনীর থেকে বইয়ের পরিবেশনা ও অনুবাদ সত্ত্ব কেনেন।
ফ্রাঙ্কফুর্ট বইমেলার তুলনায় লন্ডন বইমেলায় জনসাধারণের ভূমিকা কমই থাকে। ২০০৬ সালের আগে এই মেলাটি আয়োজিত হত লন্ডনের অলিম্পিয়া প্রদর্শনী কেন্দ্রে। কিন্তু সেই বছর থেকে এটি লন্ডন ডকল্যান্ডের এক্সেল প্রদর্শনী কেন্দ্রে স্থানান্তরিত হয়। তবে মেলার দর্শকরা এই নতুন স্থানের ব্যাপারে আপত্তি জানালে ২০০৭ সালে পশ্চিম লন্ডনের আর্লস কাউন্ট প্রদর্শনী কেন্দ্রে এটি অনুষ্ঠিত হয়। ২০০৮ সালেও এইখানেই লন্ডন বইমেলা অনুষ্ঠিত হয়েছে।
পাউলির অপবর্জন নীতি
যেসব মৌলিক কণিকার স্পিনের মান formula_1 (যেখানে n একটি অঋণাত্মক পূর্ণসংখ্যা) অর্থাৎ যারা পদার্থের গাঠনিক উপাদান (এরা বলের কণিকাসমূহ, যাদের স্পিনের মান ০, ১, বা ২, তাদের থেকে ভিন্ন), তাদের যেকোন দুইটি কখনো একই কোয়ান্টাম দশায় থাকতে পারে না --- এই নীতিকেই পাউলির অপবর্জন নীতি বলা হয়। সোজা কথায়, এমন দুইটি মৌলিক কণিকার অবস্থান এবং বেগ কখনো এক হবে না। অর্থাৎ, এমন দুটি কণিকাকে সংকীর্ণ থেকে সংকীর্ণতর কোন স্থানে আবদ্ধ করার চেষ্টা করলে (অর্থাৎ এদের অবস্থানের পার্থক্য কমিয়ে আনার চেষ্টা করলে) এরা আরো বেশী বেগে ছোটাছুটি করতে থাকবে (অর্থাৎ, এদের বেগের পার্থক্য বাড়তে থাকবে)।
যে সব মৌলিক কণা পাউলির অপবর্জন নীতি মেনে চলে, তাদের ফেরমিঅন বলে। ইলেকট্রন, প্রোটন ও নিউট্রন এরা সবাই ফেরমিঅন। আর যারা এই নীতি মানে না, তাদের বলে বোসন। ফোটন কণা একটি বোসন।
মহাবিশ্ব যদি পাউলির অপবর্জন নীতিকে উপেক্ষা করে তৈরি করা হতো, তাহলে ৩ টি করে কোয়ার্ক একত্রিত হয়ে একটি একক প্রোটন বা একক নিউট্রন তৈরি করতো না, এরা আবার ইলেকট্রনের সাথে জোট বেধে একক পরমাণুও তৈরি করতো না। ফলে সমস্ত মহাবিশ্ব কোন সুনির্দিষ্ট আকৃতি না পেয়ে একটা জগাখিচুড়ি আকার ধারণ করত।
নীতিটিকে এর আবিষ্কারক ভোল্‌ফগাং পাউলির নামে নামকরণ করা হয়েছে।